
ลาพักผ่อน
เริ่มประชุมเวลา   10.30 น.
เมื่อที่ประชุมพร้อม   สิบเอกดำรงศักดิ์  ทองดีนอก ปลัดองค์การบริหารส่วนตำบลยะลา  ประธานที่ประชุม  ได้กล่าวเปิดประชุมและดำเนินการตามระเบียบวาระการประชุม  ดังนี้
ระเบียบวาระที่ 1 
เรื่องที่ประธานแจ้งให้ที่ประชุมทราบ
1.1  โครงการลงแขกเกี่ยวข้าว
ปลัด อบต.
ครับ สืบเนื่องมาจากโครงการส่งเสริมและสนับสนุนการปลูกข้าวเกษตรอินทรีย์ที่ทาง อบต.ยะลา ได้ดำเนินการที่ผ่านมา ทาง อบต.ยะลาได้จัดทำโครงการลงแขกเกี่ยวข้าว ต่อยอดจากโครงการส่งเสริมและสนับสนุนการปลูกข้าวเกษตรอินทรีย์ ซึ่งจะดำเนินโครงการลงแขกเกี่ยวข้าว  ในวันจันทร์ ที่ 18 มกราคม 2559 ซึ่งให้เจ้าหน้าที่ที่รับผิดชอบประสานโรงเรียนบ้านยะลา ให้นำเด็กนักเรียน ประมาณ 1 ห้องเรียนมาเข้าร่วมกิจกรรมโครงการ และประสานชาวบ้านในแต่ละหมู่ หมู่ละ 10 คน เข้าร่วม
ที่ประชุม 
รับทราบ
1.2  ประชาสัมพันธ์การจ่ายเบี้ยยังชีพประจำเดือนมกราคม 2559
ปลัด อบต.
ในเดือนมกราคม 2559 รับเบี้ยยังชีพเบิกจ่ายประมาณวันที่เท่าไหร่ และฝากประชาสัมพันธ์เสียงตามสายให้ผู้สูงอายุและผู้พิการมารับเบี้ยยังชีพพร้อมรับปฏิทินในวันและเวลาดังกล่าว 
นักพัฒนาชุมชน 
ค่ะ การจ่ายเบี้ยยังชีพผู้สูงอายุและผู้พิการ ทาง อบต.ยะลา จะดำเนินการจ่ายในวันที่ 5 มกราคม 2559 ค่ะ และในส่วนการประชาสัมพันธ์ได้ประกาศตามเสียงตามสายแล้วค่ะ

1.3  โครงการอบรมและทัศนศึกษาดูงานสำหรับคณะผู้บริหาร สมาชิกสภา อบต.ยะลา พนักงานส่วนตำบล ลูกจ้าง และพนักงานจ้าง ขององค์การบริหารส่วนตำบลยะลา
ปลัด อบต.
ครับ ในวันที่ 18 – 14 มกราคม 2559 ทาง อบต.ยะลาจะดำเนินโครงการอบรมและทัศนศึกษาดูงานสำหรับคณะผู้บริหาร สมาชิกสภา อบต.ยะลา พนักงานส่วนตำบล ลูกจ้าง และพนักงานจ้าง ขององค์การบริหารส่วนตำบลยะลา ซึ่งในวันที่ 18 มกราคม 2559 จะอบรมให้ความรู้เรื่อง ความรู้ความเข้าใจเกี่ยวกับพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 และข้อสังเกตที่ได้จากการตรวจสอบของ ป.ป.ช. ซึ่งจะเชิญวิทยากรมาจากจังหวัดสงขลา ซึ่งจะอบรมในช่วงบ่าย ดังนั้นฝากทุกท่านดูความเรียบร้อยในการเข้าร่วมประชุมอบรมในครั้งนี้ด้วย
ที่ประชุม

รับทราบ

ระเบียบวาระที่ 2

รับรองรายงานการประชุมครั้งที่แล้ว



- รับรองรายงานการประชุมประจำเดือนธันวาคม  2558
มติที่ประชุม

รับรองรายงานการประชุม

ระเบียบวาระที่ 3

เรื่องเพื่อทราบ
3.1  ติดตามการประเมินตัวชี้วัดของพนักงานส่วนตำบล  
ปลัด อบต.
ผม สิบเอกดำรงศักดิ์  ทองดีนอก  ตำแหน่ง ปลัด อบต.ยะลา ในส่วนของสำนักปลัดซึ่งจะมีเจ้าหน้าที่รับผิดชอบในการรายงานติดตามและประเมินการชี้วัดของพนักงานซึ่งมีรายงานดังนี้

1. การโอนงบประมาณรายจ่ายประจำปี 2559 ยังไม่มีการโอนงบประมาณปี 2559  
2. การรับเรื่องราวร้องทุกข์ประจำเดือนธันวาคม  2558  ไม่มีการรับเรื่องราวร้องทุกข์ 
ที่ประชุม

รับทราบ  
เจ้าหน้าที่วิเคราะห์ฯ
ค่ะ ในส่วนของ เจ้าหน้าที่วิเคราะห์ฯ ในส่วนที่ต้องดำเนินการตามที่ได้รับมอบหมายนั้นมีดังนี้คะ

1. รายงานการติดตามประเมินผลการควบคุมภายใน ภาย 90 วัน นับจากวันสิ้นปีงบประมาณ  หรือ ปีปฏิทิน ดำเนินการเรียบร้อยค่ะ เมื่อวันที่ 24 ธันวาคม 2558
2. บันทึกข้อมูลระบบสารสนเทศในส่วนของแผนพัฒนาสามปี ให้แล้วเสร็จภายในเดือน ธันวาคม ของทุกปี ดำเนินการเสร็จเรียบร้อยแล้ว
3. จัดทำแผนทบทวนแผนพัฒนาสามปี 2559-2561 ให้แล้วเสร็จภายในเดือนมิถุนายน พ.ศ. 2559 ดำเนินการเรียบร้อยแล้วค่ะ
4. จัดทำแผนดำเนินงานของปีงบประมาณ 2559 และได้จัดทำให้เสร็จภายในเดือนธันวาคม พ.ศ. 2558  หรือภายในสามสิบวันนับแต่วันที่ตั้งงบประมาณดำเนินการ ดำเนินการเสร็จแล้ว และประกาศใช้เมื่อวันที่19 ตุลาคม 2558
ที่ประชุม

รับทราบ  

หน.สำนักปลัด

ค่ะ ในส่วนความรับผิดชอบของ หัวหน้าสำนักปลัด นั้นได้มีการดำเนินงานตามที่ได้รับมอบหมายดังนี้คะ
1. ได้มีการจัดทำรายงานการประชุมประจำเดือนธันวาคม  2558 แล้วเสร็จก่อนวันประชุม ภายใน 7 วันก่อนประชุม
2. ในเดือนธันวาคม  2558  ทางอบต.ยะลา มีเรื่องเข้า ก.อบต. จังหวัดยะลา 2  เรื่องค่ะ คือ 
· ขอแต่งตั้งผู้บริหารองค์การบริหารส่วนตำบลดำรงตำแหน่งในระดับที่สูงขึ้น ได้แก่ สิบเอกดำรงศักดิ์ ทองดีนอก ตำแหน่ง ปลัด อบต.ระดับ 7 ขึ้นดำรงตำแหน่ง ปลัด อบต.ระดับ 8
· ขอแต่งตั้งพนักงานส่วนตำบลที่สอบคัดเลือกให้ดำรงตำแหน่งต่างสายงาน ได้แก่ นางสุคนธ์ทิพย์ สังคนาคินทร์ ตำแหน่ง บุคลากร   6ว ขึ้นดำรงตำแหน่ง หัวหน้าสำนักปลัด อบต.ยะลา
3. ในรอบเดือนธันวาคม  2558 ไม่มีผู้มาขอข้อมูลข่าวสาร และได้รายงานให้ผู้บริหารรับทราบแล้วค่ะ
ที่ประชุม

รับทราบ  
นักพัฒนาชุมชน
ค่ะในส่วนงานด้านสาธารณสุขและการเบิกจ่ายเบี้ยยังชีพ ผลการปฏิบัติงานดังนี้
1. ได้จัดทำบันทึกข้อความรายงานผลการดำเนินชุดปฏิบัติการฉุกเฉินเบื้องต้น อบต.ยะลา ประจำเดือนธันวาคม  2558  มีจำนวน 18 ราย   มีอุบัติเหตุ 3 ราย ผู้ป่วยทั่วไป  14  ราย ผู้ป่วยคลอด 1 ราย และได้รายงานให้ผู้บริหารรับทราบแล้ว
2. ในส่วนของการดำเนินงานทางการเงินของกองทุนระบบหลักประกันสุขภาพ อบต.ยะลา ประจำเดือนธันวาคม  2558 ยังไม่ได้รับการสนับสนุนจากกองทุน
· มียอดคงเหลือ ณ ปัจจุบัน จำนวน  19,380.59  บาท 

3. รายงานการเบิกจ่ายเบี้ยยังชีพประจำเดือนธันวาคม  2558  คือ วันที่ 8  เดือนธันวาคม  2558 
ที่ประชุม

รับทราบ  
ปลัด อบต.ยะลา
ครับ ต่อไปก็เป็นส่วนของส่วนการคลังรายงานผลการปฏิบัติงาน
ผู้อำนวยการกองคลัง
ค่ะ ซึ่งในส่วนการดำเนินงานของส่วนการคลังนั้น ผลการปฏิบัติงานดังนี้
· รายงานแสดงผลการดำเนินงาน รายรับ-รายจ่าย ประจำเดือนพฤศจิกายน  2558 รายงานเมื่อวันที่ 4 ธันวาคม 2558 ในส่วนของประจำเดือนธันวาคม  2558 อยู่ระหว่างดำเนินการค่ะ  
และในส่วนผลการปฏิบัติงานด้านการจัดเก็บรายได้ของ  อบต.ยะลามีรายละเอียดดังนี้
· รายงานสรุปการรับค่าบริการทางการแพทย์ฉุกเฉินสำหรับหน่วยบริการฉุกเฉินระดับเบื้องต้น ณ เดือน ธันวาคม  2558  จำนวน  9,900  บาท   
· รายรับในเดือน ธันวาคม  2558  จำนวน  5,170,283.36  บาท
· รายจ่ายในเดือน ธันวาคม  2558  จำนวน 3,483,575.92  บาท
· ยอดคงเหลือ 1,686,707.44  บาท                 


และในส่วนงานด้านพัสดุนั้นมีรายละเอียดดังนี้คะ

· ในส่วนรายงานผลการจัดซื้อจัดจ้าง ประจำเดือนพฤศจิกายน  2558 รายงานไปเมื่อวันที่ 8 ธันวาคม  2558 และในส่วนเดือนธันวาคม 2558  เอกสารยังอยู่ระหว่างดำเนินการค่ะ 
ที่ประชุม

รับทราบ  
ปลัด อบต.ยะลา
ครับ ต่อไปก็จะเป็นส่วนโยธา ซึ่งกระผมได้รักษาการในตำแหน่ง หัวหน้าส่วนโยธา ซึ่งในส่วนการดำเนินงานของส่วนโยธานั้น จะมีเขตความผิดชอบนายช่างไฟฟ้า  ดังนี้

นายช่างไฟฟ้า
ครับ ผม นายสุเจตน์  อินทร์ทอง  ตำแหน่ง นายช่างไฟฟ้า ได้มีการดำเนินงานตามที่ได้รับมอบหมาย ซึ่งมีรายละเอียดดังนี้ครับ

1. รายงานสรุปค่าใช้จ่ายไฟฟ้าทั้งสำนักงาน ประจำเดือน ธันวาคม 2558 จำนวน   107,829  หน่วย จำนวนเงิน 19,717.21 บาท 
2. รายงานสรุปค่าใช้จ่ายน้ำมันเชื้อเพลิงของรถราชการสรุปดังนี้
เกณฑ์การใช้น้ำมันสิ้นประจำเดือนธันวาคม  2558 ปริมาณการใช้น้ำมันจำนวน  406.95   ลิตร จำนวนเงิน  9,000.00  บาท

3. จัดทำบัญชีครัวเรือนในพื้นที่ที่ไม่มีไฟฟ้าใช้ทุกครัวเรือนจัดทำทุกสิ้นงบประมาณ 100 % ทุกปี
ที่ประชุม

รับทราบ
3.2 การศึกษาอบรมของพนักงานส่วนตำบล
· ไม่มีการศึกษาอบรมของพนักงานส่วนตำบล
ระเบียบวาระที่ 4
เรื่องพิจารณา

-

ระเบียบวาระที่ 5
เรื่องอื่นๆ

5.1 การลา
ปลัด อบต.
ในเรื่องของการลา ไม่ว่าจะเป็นการลาพักผ่อน ลากิจ ก่อนที่จะลา ให้มีการวางแผนล่วงหน้า และสะสางงานที่ได้รับมอบหมายให้เรียบร้อยก่อนที่จะลา และให้ทำการยื่นใบลาล่วงหน้า
ที่ประชุม

รับทราบ  
ปลัด อบต.
ไม่ทราบว่าผู้เข้าประชุมท่านใดมีข้อเสนออะไรบ้าง ถ้าไม่มีผมขอจบการประชุมครั้งนี้ครับ
ปิดประชุม  เวลา  12.00 น.

                    
ลงชื่อ                                      ผู้จดรายงานการประชุม
                                       (นางสาวมาเรียม  มอหาหมัด)

                                         ผู้ช่วยเจ้าหน้าที่บันทึกข้อมูล


       ลงชื่อ                                     
     ผู้ตรวจรายงานการประชุม
                                     (นางสุคนธ์ทิพย์  สังคนาคินทร์)
      
                                  หัวหน้าสำนักปลัด

                  ลงชื่อ                                   
     ผู้รับรองรายงานการประชุม
                                          (ดำรงศักดิ์  ทองดีนอก)
                                  ปลัดองค์การบริหารส่วนตำบลยะลา

